ИСЛАМОВА Айгерім Бердихожаевна,

Саттар Ерубаев атындағы №24 ІТ мектеп-лицейінің математика пәні мұғалімі.

Шымкент қаласы

**МАТЕМАТИКА САБАҒЫНДА БІЛІМ БЕРУ ПЛАТФОРМАЛАРЫН**

**ПАЙДАЛАНУДЫҢ ТИІМДІЛІГІ**

**Аңдатпа.** Бұл мақаладаМатематика сабағында ақпаратты оқыту технологиясының озық жетістіктерін математика сабағында қолдану арқылы оқушылардың ақпараттық құзіреттілігін қалыптастыру, қазіргі заман талабына сай ақпараттық технологияларды, электрондық оқулықтарды және Интернет ресурстарды пайдалану жайлы айтылған

**Кілт сөздер:** Жаңа инновациялық технологиялар

 **Аннотация.**В данной статье говорится о формировании информационной компетентности учащихся путем использования передовых технологий информационного обучения на уроке математики, использования информационных технологий, электронных учебников и интернет-ресурсов в соответствии с современными требованиями.

**Ключевые слова**: Новые инновационные технологии.

**Abstract**:This article talks about the formation of students' information competence by using the advanced technologies of information teaching in the mathematics lesson, the use of information technologies, electronic textbooks and Internet resources in accordance with modern requirements.

**Keywords:** New innovative technologies

Заман талабына сай білім беру  – бұл оқушыларды адамгершілік, интелектуалдық, мәдени дамудың жоғарғы деңгейі мен білімін қамтамасыз етуге бағытталған тәрбие беру мен оқытудың үздіксіз үрдісі десек, оның тиімділігі мен сапасын арттыру мұғалімнен оқу процесінің ғылыми теорияға негізделген және оқушының қабілетімен бейіміне негізделген оқытудың таңдамалы, белсенді, қарқынды әдістеріне көшуді талап етеді. Ондағы негізгі мақсат оқушының барлығын және әр біреуін жақсы оқыту болып табылады.

Мұғалімдердің мақсаты – оқытудың барлық компоненттерін пайдалана отырып, оқушыға жалпы орта білім деңгейінде терең білім беру. Әрбір оқушыны жан –жақты білімді етіп тәрбиелеу – әр мұғалімнің негізгі міндеті. Математика – ерекше құдіретті ғылым. Қазіргі заман  математика ғылымының өте жан-жақты тараған кезеңі. Математиканы оқытудың мазмұнын жүзеге асыру үшін жаңа технологияларды тиімді пайдалану қажет.

Қазіргі ақпараттық технологияның озық жетістіктерін математика сабағында қолдану арқылы танымдылық іс – әрекеттерін ұйымдастыра отырып, оқушылардың құзіреттілігін дамытуға болады. Жаңа технологиялар мұғалімнің жүйелі жұмыс істеуіне мүмкіндік береді.

Математика сабағында ақпаратты оқыту технологиясының озық жетістіктерін математика сабағында қолдану арқылы оқушылардың ақпараттық құзіреттілігін қалыптастыру, қазіргі заман талабына сай ақпараттық технологияларды, электрондық оқулықтарды және Интернет ресурстарды пайдалану оқушының білім беру үрдісінде шығармашылық қабілетін дамытуға мүмкіндік береді. Оқушылардың ақпараттық құзырлылығы мен ақпараттық мәдениетін қалыптастыру қазіргі таңда үздіксіз педагогикалық білім беру жүйесіндегі ең көкейтесті мәселелердің біріне айналып отыр.

Білім беру үрдісін ақпараттандыру – жаңа ақпараттық технологияларды тиімді пайдалану арқылы дамыта оқыту, жеке тұлғаны бағыттап оқыту мақсаттарын жүзеге асыра отырып, оқу – тәрбие үрдісінің барлық деңгейіндегі тиімділігін, нәтижелілігі  мен сапасын жоғарылатуды көздейді.

ХХІ ғасыр - жаңа технология мен ақпараттандыру ғасыры болғандықтан, қоғамның әрбір мүшесі  компьютерлік сауаттылықты меңгеріп қана қоймай, оның білім алудағы, білім берудегі және еңбек үрдісіндегі барлық мүмкіндігін жете меңгеруі қажет.

Сабақта қандай жаңа интерактивті бағдарламаларды ноутбук, смартфон, гаджеттерге қолдануға болады, оқушылардың білім алуға қызығушылығын қалай арттыруға болады?

Білім саласында тиімді бағдарламалық кешендерді жасауға көмек болатын жаңа технологиялық шешімдерді іздеу мақсатында бірнеше қосымшаларды жүктеп, зерттедім.

Сабақта білім беру платформаларын пайдаланудың тиімділігі:

* Оқушының өз бетімен жұмысы;
* Аз уақытта көп білім алып, уақытты үнемдеу;
* Білім- білік дағдыларын тест тапсырмалары арқылы тексеру;
* Шығармашылық есептер шығару;
* Қашықтықтан білім алу мүмкіндігінің туындауы;
* Қажетті ақпаратты жедел түрде алу мүмкіндігі;
* Экономикалық тиімділігі;
* Іс-әрекет, қимылды қажет ететін пәндер мен тапсырмаларды оқып үйрену;
* Қарапайым көзбен көріп, қолмен ұстап сезіну немесе құлақ пен есту мүмкіндіктері болмайтын табиғаттың таңғажайып процестерімен әр түрлі тәжірибе нәтежиелерін көріп, сезіну мүмкіндігі;
* Оқушының ой-өрісін дүниетанымымен кеңейтуге ықпалы зор.

Математика сабағында оқушылар өз бетінше жұмыс жасау дағдыларын дамыту, баға жетпес құндылытардың бірі. Жаттығуларды өз бетінше тексеріп, қорытынды жасай білетін тұлға қалыптастыру мақсатында жаңа технологиялар әдістерін кеңінен қолдану қажет деп білеміз. Математика сабағында оқушылар сыни тұрғыдан ойлау технологиясының әртүрлі стратегияларды, жаңа ақпарттық технологияларды қолдана отырып, өз бетінше жұмыс істеу факторы-есептерді шығара білу, шапшаңдылық, шеберлік дағдыларын ұйымдастыра отырып, оқушылардың құзіреттілігін арттыру арқылы шығармашылықтарын дамыту.  Білім беруді ақпараттандыру – бұл ақпараттық – коммуникациялы технологияның құралдарын білім беру саласына қолданудың методологиялық және тәжірибелік құндылықтарын зерттеп, оқыту мен тәрбиелеудің психологиялық және педагогикалық мақсаттарына бағыттап қамтамасыз ету процесі. Бұл процесс мына бағыттар бойынша жетілдіріледі: білім беруді ақпараттандыру процесі жайында жеке тұлғаның интеллектуалдық, қоғамдық, экономикалық, комуникациялық және ақпараттық сияқты іс-әрекеттерін түрлі салаларға қолдану арқылы құзырлықтарын қалыптастыру негізгі талаптардың біріне айналады.

Математика пәнін оқытудағы әдіс тәсілдер:

Қолданылатын құрал жабдықтар: смарт телефондар, компьютер, ноутбук, планшет. Электронды оқулықтар, интернет желісі әрине қалам дәптерлер.

1. Оқушылардың мүмкіндігін ескеру:

**Google classroom**- жазбаша тапсырма алмасуға өте ыңғайлы платформа. Бірнеше мұғалім бірігіп жасауға болатын, бірнеше функциялары біріктірілген ұтымды платформа.

Сабағым қызықты әрі, ұтымды болуы үшін бірнеше білім беру платформаларын пайдаландым. Атап айтсам:

**Idroo** платформасы- бағдарламада көптеген фунцкиялар бар. Математикалық клеткалы парақ ашылады сол жерге кәдімгідей дәптерге жазғандай жазып, сызып тікелей жаңа сабақты үйретуге болады. Барлық онлайн түрде көрініп тұрады. Бұл бағдарламамен алдын ала үйрететін сабақты жазып ссылка жасап қоюға болады.

 **Kahoot бағдарламасы** –бұл сабақты бекітуге, білімді тиянақтауға қолдануға болады. Бұл жерде бірнеше тест тапсырмасы беріледі оқушыларға жеке код арқылы кіреді кім қанша тест жасады яғни сабақты қаншалықты түсінген түсінбегенін көретін анализ бөліміне қарап біле алатындығымен ерекшеленеді.

**Quizizz.com** бағдарламасы-бұл бағдарламамен тест тапсырмаларды орындатуға болады. Бұл сабақты қорытындылауға қолдануға болады. Яғни бірнеше дұрыс жауабы бар тестмен жұмыс жасауға болады.

 **«Liveworksheets»** платформасында жиынтық және қалыптастырушы бағалауды ұйымдастыруға болады. Бұл платформа өте тиімді, уақытты тиімді пайдалануға болады. Оқушыға тапсырма жібергеннен кейін оқушы тапсырма орындап болған соң, оқушының жауабын бірден көре аласыз, оқушы да өз нәтижесін тез біліп отырады.Бұл платформаны қолдану арқылы бір жиынтық жұмысыңызда бірнеше тапсырма түрін қолдана аламыз. Мысалы: сәйкестендіру тесті,бір жауапты тапсырма, бірнеше жауапты тапсырма, бос сөздің орнын толтыру тапсырмасы және де аудио жазба, видео жазба қолдануға болады.Сонымен қатар, youtube желісіндегі дайын сабақтарды орналастырып, тапсырманы қызықты етіп жасауға болады.Яғни, оқушының деңгейіне қарай оңайдан күрделіге бағытталған тапсырмаларды топтастыруға болады. Сонымен қатар, сізде әдістемелік кешен дайын тұрады. Егер оқушыларыңызды платформаға тіркеп, жұмысты жеңілдетуге болады.Оқушыларға тапсырмалар сілтеме арқылы жіберіледі. Платформа базасында бірнеше пәндер бойынша тапсырмалар жиынтықтары дайын.

**Plickers** — статистикалық  жұмыс жасау үрдісін жеңілдететін және сыныптың жауабын лезде бағалап беретін қосымша.

Plickers мұғалімнің ұялы телефонын немесе планшетын оқушының карточкаларындағы QR-кодтарды оқу үшін пайдаланады. Әр студентте жеке карточка болады. Карточканың төрт қабырғасы жауаптың төрт нұсқасын білдіреді, оларды бұру арқылы оқушы дұрыс нұсқасын таңдайды. Алдын ала бағдарламаға сыныптың тізімі ендіріледі, сол арқылы әр оқушының сұраққа қалай жауап бергенін білуге болады. Plickers-ты оқушылар сабаққа кім қатысып отырғанын білу үшін де қолдануға болады. Бұл бүкіл сыныпты тізім бойынша тексергеннен карточкаларды көтеріп тұрған оқушылрды суретке түсіріп алған тиімдірек деп ойлаймын. Plickers–тің тиімділігі осында – ол оқу үрдісін өзгертпейді. Ол қосымшаны қолдану үшін компьютерлік сынып және басқа да техника қажет емес, тек қана мұғалімнің планшеты керек. Сонымен қатар, оқушының өзіне де қызықты, себебі сабақта ойын элементі пайда болады.

**Zipgread платформасы-** Негізгі ерекшеліктері:

-Оқушылардан тест алып, оны лезде тексеруге таптырмайтын құрал.

-Форматифті бағалауда қолдануда болады.

**Wordwall платформасы**

**Wordwall интерактивті тапсырма құру сервисін пайдалану** сабақтың ұйымдастырушылық, қайталау, жаңа тақырыпты игеру, практикум, бекіту, қорытындылау, талдау кезеңдерінде, білім бақылауда кеңінен оқушының қызығушылығын, оқуға танымдық қасиетін оятуға. Объективті бағалауға, оқушының еркін сезінуге ақпараттық-коммуникациялық мәдениетінің деңгейі өсуіне жағдай жасалып, келешекте терең білім алуға көмегі зор.

 Қорыта келгенде, сабақта түрлі білім беру платформаларын қолдану оқушының сабаққа деген қызығушылығын арттырады. АКТ қызығушылығы артады. Қазіргі ақпараттық технологияның озық жетістіктерін математика сабағында қолдану арқылы танымдылық іс – әрекеттерін ұйымдастыра отырып, оқушылардың құзіреттілігін дамытуға болады. Жаңа технологиялар мұғалімнің жүйелі жұмыс істеуіне мүмкіндік береді.